Ir-Regolament Tal-Kummissjoni (KEE) Nru 467/92
tas-27 ta’ Frar 1992
li jemenda r-Regolament (KEE) Nru 388/92 dwar ir-regoli dettaljati għall-applikazzjoni ta’ l-arranġamenti speċifiċi għall-fornitura taċ-ċereali li d-dipartimenti Franċiżi barra x-xtut (FOD) u li jistabbilixxi l-bilanċ tal-fornitura mbassar
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 3763/91 tas-16 ta’ Diċembru 1991 li jintroduċi miżuri speċifiċi fejn għandhom x’jaqsmu xi prodotti agrikoli għall-benefiċċju tad-dipartimenti Franċiżi barra x-xtut [1], u b’mod partikulari l-Artikoli 2(6) u 3(5) tiegħu,
Billi l-pajjiżi li qed jiżviluppaw li l-prodotti taċ-ċereali tagħhom jistgħu jidħlu fil-FOD eżenti mill-imposta fuq l-importazzjoni skond l-arranġamenti tal-fornitura speċifika stabbilita mill-Artikoli 2 u 3(1) tar-Regolament (KEE) Nru 3763/91 għandhom jiġu definiti; filwaqt li l-pajjiżi u t-territorji li jgawdu minn preferenzi ta’ tariffi ġġeneraliżżati għal xi prodotti agrikoli għandhom jiġu wżati għal dan l-iskop;
Billi l-miżuri li jagħmel tajjeb għalihom dan ir-Regolament huma bi ftehim ma’ l-opinjoni tal-Kumitat ta’ Ġestjoni għaċ-ċereali,
ADOTTAT DAN IR-REGOLAMENT:
Artikolu 1
Il-paragrafu segwenti huwa hawnhekk miżjud mar-Regolament tal-Kummissjoni (KEE) Nru 388/92 [2]:
"3. Għall-iskopijiet ta’ l-applikazzjoni ta’ l-Artikoli 2 u 3(1) tar-Regolament tal-Kunsill (KEE) Nru 3763/91, il-pajjiżi żviluppanti għandhom ikunu dawk elenkati fl-Annessi III u V tar-Regolament tal-Kunsill (KEE) Nru 3833/90 ta’ l-20 ta’ Diċembru 1990 li japplika preferenzi ta’ tariffi ġġeneraliżżati għall-1991 fejn għandhom x’jaqsmu xi prodotti agrikoli li joriġinaw f’pajjiżi żviluppanti [3], kif l-aħħar emendat mir-Regolament (KEE) Nru 3587/91 [4]."
L-Artikolu 2
Dan ir-Regolament għandu jiġi nfurzat fit-tielet ġurnata wara l-pubblikazzjoni tiegħu fil-Ġurnal Uffiċjali tal-Kommunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta’ Frar 1992.